b'\n_START_ARTICLE_\nJ\xc5\xabrat\xc4\x97 Raguckien\xc4\x97\n_START_SECTION_\nBiografija\n_START_PARAGRAPH_\n1983\xc2\xa0m. baigusi Vilniaus valstybinio pedagoginio instituto Matematikos fakultet\xc4\x85, dirbo komjaunimo strukt\xc5\xabrose. 2001\xc2\xa0m. tuometiniame Lietuvos teis\xc4\x97s universitete baig\xc4\x97 vie\xc5\xa1ojo administravimo studijas._NEWLINE_1993\xe2\x80\x931994\xc2\xa0m. buvo Lietuvos Respublikos Seimo kanclerio pad\xc4\x97j\xc4\x97ja. 1994\xc2\xa0m. prad\xc4\x97jo dirbti Kra\xc5\xa1to apsaugos ministerijoje, buvo ministro L. Linkevi\xc4\x8diaus sekretoriato vadov\xc4\x97._NEWLINE_1997\xe2\x80\x932000\xc2\xa0m.\xc2\xa0\xe2\x80\x93 KAM Administracijos departamento direktoriaus pavaduotoja, 2000\xe2\x80\x932002\xc2\xa0m.\xc2\xa0\xe2\x80\x93 Kra\xc5\xa1to apsaugos ministerijos sekretoriaus pavaduotoja. 2002\xc2\xa0m. paskirta ministerijos sekretore, 2006\xc2\xa0m.\xc2\xa0\xe2\x80\x93 KAM valstyb\xc4\x97s sekretore._NEWLINE_2009\xe2\x80\x932010\xc2\xa0m. buvo KAM vyriausiaja patar\xc4\x97ja. 2010\xe2\x80\x932013\xc2\xa0m. dirbo Vienoje, buvo Lietuvos Respublikos nuolatin\xc4\x97s atstovyb\xc4\x97s prie Europos saugumo ir bendradarbiavimo organizacijos gynybos patar\xc4\x97ja._NEWLINE_2013 - 2019\xc2\xa0m.\xc2\xa0\xe2\x80\x93 U\xc5\xbesienio reikal\xc5\xb3 ministerijos kancler\xc4\x97, vadovavo Lietuvos paslap\xc4\x8di\xc5\xb3 apsaugos koordinavimo komisijai._NEWLINE_Nuo 2019 m. sausio m\xc4\x97n. - pirmoji Lietuvos Respublikos ambasador\xc4\x97 Kroatijoje. _NEWLINE_Apdovanota Pranc\xc5\xabzijos Garb\xc4\x97s legiono ordinu.'